**Ιστορία μουσικής**

**Β γυμνασίου**

**Πυρπύλη Ε.**

**Η εποχή της Αναγέννησης (1450-1600)**

Ήδη από το 14ο αιώνα ξεκίνησαν πολύ σημαντικές αλλαγές, που επηρέασαν άμεσα την ζωή των ανθρώπων. ***Οι ιδέες του*** ***ανθρωπισμού,*** που διαδόθηκαν αυτή την περίοδο, προβάλλουν τον άνθρωπο ως μονάδα ελεύθερη, ανεξάρτητη, δημιουργική, με ξεχωριστή προσωπικότητα.

Καλλιτέχνες και φιλόσοφοι στράφηκαν στον ***αρχαιοελληνορωμαϊκό πολιτισμό***, για να “αναγεννήσουν” τις παραμελημένες από το Μεσαίωνα αξίες των γραμμάτων και των τεχνών.

Έτσι οι επιστήμες και οι τέχνες άνθισαν. Μαζί μ’ αυτές και η ανάγκη των ανθρώπων για μόρφωση . Μια νέα εποχή άρχισε, σβήνοντας σιγά-σιγά τις μνήμες του Μεσαίωνα.

Η εποχή αυτή ονομάστηκε **Αναγέννηση** (**Renaissance) .**

Πολλοί μελετητές θεωρούν την Aναγέννηση ως το ξεκίνημα της σύγχρονης εποχής στο δυτικό κόσμο.

***Μια νέα μουσική γεννιέται***

Βρισκόμαστε στις αρχές του 15ου αιώνα. Το τέλος του εκατονταετούς πολέμου βρίσκει τη Γαλλία νικημένη από τους Άγγλους. Η αγγλική μουσική της εποχής και ιδιαίτερα αυτή του συνθέτη Τζων Ντάνστεϊμπλ φέρνει το σπόρο της νέας μουσικής στην ηπειρωτική Ευρώπη.

Στη Γαλλία και στη Φλάνδρα (Κάτω Χώρες), δημιουργούνται τα πρώτα μουσικά κέντρα της Αναγέννησης. Οι Γαλλοφλαμανδοί συνθέτες γράφουν τα έργα τους με ένα νέο, γεμάτο και διάφανο ήχο. Μια νέα εποχή για τη μουσική έχει αρχίσει.

***Τι νέο έφερε η Αναγέννηση στη μουσική***

Μέσα στους αιώνες, η μουσική αλλάζει. Οι αλλαγές αυτές δεν είναι απότομες. Η μία μουσική εποχή διαδέχεται την άλλη σταδιακά και αβίαστα. Τις περισσότερες φορές περνούν αρκετές δεκαετίες μέχρι να καθιερωθεί κάποιο νέο μουσικό ύφος.

Η μουσική της Αναγέννησης εμφάνισε σταδιακά ορισμένα νέα χαρακτηριστικά γνωρίσματα, που την έκαναν να ξεχωρίσει από αυτή του Μεσαίωνα. Αυτά τα χαρακτηριστικά σχετίζονταν με τις ιδέες του ανθρωπισμού και έφεραν τη μουσική πιο κοντά στους απλούς ανθρώπους και στη φύση, σε αντίθεση με το απόλυτο και θρησκόληπτο πνεύμα του Μεσαίωνα.

***Τα πιο σημαντικά χαρακτηριστικά είναι:***

* Συνεχίζεται η ***πολυφωνική*** ***παράδοση*** του Μεσαίωνα. Όμως τώρα οι συνθέτες χρησιμοποιούν πιο απαλές συνηχήσεις.
* Οι φωνές σχηματίζουν πλέον πλήρεις ***τρίφωνες*** συγχορδίες.

* Η ανακάλυψη της μουσικής ***τυπογραφίας*** έδωσε ώθηση στη διακίνηση των μουσικών ιδεών. Αυτό το γεγονός σε συνδυασμό με την αλλαγή της ποιότητας και του σχήματος του χαρτιού, οδήγησε σε αλλαγή της ***μουσικής σημειογραφίας***
* Οι ***μελωδίες*** γίνονται πιο ***απλές*** και ***φυσικές***. Η μελωδική γραμμή οδηγείται από την αναπνοή του τραγουδιστή, με αποτέλεσμα να ακούγεται αβίαστη, δίνοντας την αίσθηση της ηρεμίας.
  + - Κάνουν δειλά την εμφάνισή τους τα πρώτα ***οργανικά μουσικά κομμάτια***. Τα μουσικά όργανα, μέχρι τότε, συνόδευαν απλώς τα φωνητικά έργα.
    - Γράφονται όλο και περισσότερα ***έργα κοσμικής μουσικής***, σε αντίθεση με τη σχεδόν αποκλειστικά θρησκευτική μουσική του Μεσαίωνα.

***Τα είδη φωνητικής μουσικής στην Αναγέννηση***

***Είδη θρησκευτικής φωνητικής μουσικής:***

* Το ***μοτέτο****,* (motet) ήταν πολυφωνικό φωνητικό είδος του Μεσαίωνα. Τα αναγεννησιακά μοτέτα γράφονται συνήθως με τρεις έως έξι φωνές και αποκτούν καθαρά θρησκευτικό χαρακτήρα.

Συνθέτες όπως ο Ζοσκέν Ντεπρέ και ο Παλαιστρίνα, έφτασαν το είδος αυτό στην τελειότητα.

Στα ***αναγεννησιακά μοτέτα*** οι συνθέτες χρησιμοποιούν την ***τεχνική της μίμησης***, δηλαδή κάθε φωνή ξεκινάει μιμούμενη τις νότες της προηγούμενης. Πολλοί συνθέτες κατόρθωσαν, με αυτόν τον τρόπο, να γράψουν μοτέτα για πάρα πολλές φωνές, χρησιμοποιώντας πολλές χορωδίες ταυτόχρονα.

* *Το* ***χορικό*** (choral) ήταν είδος τραγουδιού που καθιέρωσε ο μεγάλος θρησκευτικός μεταρρυθμιστής ***Μαρτίνος*** ***Λούθηρος*** στην προτεσταντική εκκλησία. Γραφόταν συνήθως για τέσσερεις φωνές με τη μελωδία στην ψηλότερη .

Ο ίδιος ο Λούθηρος έγραψε πολλά χορικά . Αργότερα μεγάλοι συνθέτες, όπως ο Μπαχ, μεγαλούργησαν χρησιμοποιώντας χορικά στις συνθέσεις τους.

* ***Η Λειτουργία*** *(*Missa, Mass), η λειτουργία της Ρωμαιοκαθολικής Εκκλησίας .

Στις μέρες του ***Ντιφέ*** διαμορφώθηκε ένα νέο είδος θρησκευτικής μουσικής, η λειτουργία. Η λειτουργία είναι τμήμα του τυπικού της Ρωμαιοκαθολικής Εκκλησίας. Ήταν γραμμένη στη λατινική γλώσσα, τη γλώσσα του Ευαγγελίου και μουσικό υλικό της ήταν το γρηγοριανό μέλος.

Θαυμάσιες λειτουργίες έχει γράψει ο ***Ζοσκέν Ντεπρέ*** και ο ***Παλαιστρίνα.*** Αργότερα, στην εποχή του Μπαρόκ, τα μουσικά όργανα αναλαμβάνουν την συνοδεία. Ο Μπαχ με την “Λειτουργία σε σι ελάσσονα” και ο Μπετόβεν με τη λειτουργία του “Missa Solemnis”, έβαλαν την σφραγίδα τους σ’ αυτό το μουσικό είδος.

***Είδη κοσμικής φωνητικής μουσικής***

* Το ***μαδριγάλι*** (madrigal) είναι είδος φωνητικής μουσικής που γεννήθηκε στο Μεσαίωνα, αλλά φτάνει στη μεγαλύτερη ακμή του το 16ο αιώνα. Ήταν είδος πολύ αγαπητό στους συνθέτες και πάνω σ’ αυτό έκαναν τους πολυφωνικούς πειραματισμούς τους.
* ***Τα τραγούδια*** συναντώνται σε κάθε χώρα με διαφορετικό όνομα:

